stanford-oval/wikipedia huggingface dataset:
Eurooppatie E20
Reitti

Shannonin lentoasema – Limerick – Dublin … Liverpool – Manchester – Bradford – Leeds – Kingston upon Hull … Esbjerg – Odense – Kööpenhamina – Peberholm – Malmö – Halmstad – Göteborg – Skara – Örebro – Eskilstuna – Södertälje – Tukholma … Tallinna – Kohtla-Järve – Narva – Pietari.
Kuvia

E20-moottoritiellä lähellä Manchesteria
Ison-Beltin silta Tanskassa, jonka kautta E20 kulkee
E20-tietä Tallinnan itäpuolella
Evoluutio – kriittinen analyysi

| Evoluutio – kriittinen analyysi> Evolution – ein kritisches Lehrbuch |
| --- | --- |

Alkuperäisteos
Kirjailija:  Siegfried Scherer, Reinhard Junker 
Kieli:  Saksa
Genre:  älykäs suunnittelu 
Kustantaja:  Weyel, Wort und Wissen
Julkaistu:  1998
ISBN:  3-921046-10-6
Suomennos
Suomentaja:  Matti Leisola 
Kustantaja:  Datakirjat, Lahti
Julkaistu:  2000, 2007
Sivumäärä:  333
ISBN:  978-951-98558-4-4
Löydä lisää kirjojaKirjallisuuden teemasivulta
Evoluutio – kriittinen analyysi on saksalaisten Siegfried Schererin ja Reinhard Junkerin kirjoittama oppikirja, jonka Weyel-kustannusyhtiö julkaisi ensimmäisen kerran vuonna 1998. Matti Leisolan toimittama suomennos julkaistiin ensimmäisen kerran vuonna 2000. Kirjan kirjoittajat omaksuvat näennäistieteellisen käsityksen "älykkäästä suunnittelusta" – nimittäin, että elämästä näkyy todisteita siitä, että sen olisi suunnitellut kirjassa erikseen nimeämätön älyllinen toimija. Aatteen kannattajat kuitenkin ymmärtävät, että tämä viittaa kristinuskon Jumalaan. Kirjan kirjoittajat esittävät lukuisia väitteitä evoluution tieteellistä teoriaa vastaan.
Suomennokselle julkaistiin vuonna 2014 Evoluutio ja biologinen informaatio -niminen jatko-osa.
Julkaisuhistoria

Kirjan taustalla on noin viidentoista vuoden työ. Kirjan ensimmäiset versiot ilmestyivät saksan kielellä kolmena eri painoksena (1986, 1988, 1992) nimellä Entstehund und Geschichte der Lebewesen ja vuonna 1998 täysin uudistettuna nimellä Evolution – ein kritisches Lehrbuch, joka muodostaa suomenkielisen teoksen rungon.
Aino-lehdessä julkaistun artikkelin mukaan Matti Leisola perusti Datakirjat-kustannusyhtiön vuonna 2000 koska suomalaiset kustantamot kieltäytyivät julkaisemasta hänen suomentamaa versiota Evolution – ein kritisches Lehrbuch -kirjasta. Datakirjat julkaisi Evoluutio – kriittinen analyysi -nimisen suomennoksen ensimmäisen painoksen vuonna 2000 ja toisen, täydennetyn painoksen vuonna 2007.
Vuonna 2014 Datakirjat julkaisi 125-sivuisen Evoluutio ja biologinen informaatio -nimisen jatko-osan Evoluutio – kriittinen analyysi -kirjalle. Jatko-osa perustui myös Evolution – ein kritisches Lehrbuch -nimiseen kirjaan. Suomenkielisen version toimittivat Matti Leisola ja Pekka Reinikainen.
Vastaanotto

Kirjalle myönnettiin Deutscher Schulbuchpreis -palkinto vuonna 2002. Saksalainen lautakunta on myöntänyt palkinnon vuodesta 1990 asti teoksille, jotka välittävät "kunnioitusta Jumalaa kohtaan".
Vuonna 2006 Jussi K. Niemelä ja Osmo Tammisalo kirjoittivat Skeptikko-lehdessä, että kirja oli täynnä harhaanjohtamista ja näennäistieteelle ominaista "kiemurtelua". Heidän loppupäätelmä oli, että "luomisoppi on pahassa kriisissä, jos hyväntahtoiset professoritkin joutuvat harrastamaan näin kieroja  temppuja, harhauttamista,  valheellisuutta ja yhteydestään irrotettuja sitaatteja".
Euroopan neuvoston Committee on Culture, Science and Education -lautakunnalla vuonna 2007 ollut Anne Brasseur viittasi kirjaan negatiivisena esimerkkinä siitä, miten joissakin Euroopan maissa on esiintynyt vastustusta Darwinin teorian opetusta kohtaan.
Tekijät

Professori Siegfried Scherer, biologia, Freising
Dr. Reinhard Junker, biologia, Baiersbronn
Suomeksi toimittanut:
Professori Matti Leisola, bioprosessitekniikka, Teknillinen korkeakoulu
Avustajina:
Dr. Harald Binder, kemia
Dr. Michael Brandt, paleontologia
Dr. Judith Fehrer, biologia
Dr. Sigrid Hartwig-Scherer, antropologia
FT Hannu Lång, mikrobiologia
Dr. Herfried Kutzelnigg, kasvitiede
Prof. Dr. Roland Süssmuth, mikrobiologia
FT Ossi Turunen, biokemia
Dr. Henrik Ullrich, embryologia
Dr. Frieder Zimbelmann, paleontologia
Grafiikka ja suunnittelu: Johannes Weiss
Aiheesta muualla

Evoluutio – kriittinen analyysi -kirjasta Datakirjat Oy:n sivulla
Fiorentino

| Fiorentino |
| --- | --- |
 lippu:  vaakuna

 Koordinaatit: 43°54′N, 12°27′E 
Valtio:   San Marino
Pinta-ala:  
 – Kokonaispinta-ala:  6.57 km²
Korkeus:  490 m
Väkiluku (2003):  2 120
 – Väestötiheys:  322.68 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Fiorentino on yksi San Marinon yhdeksästä kunnasta eli castellista. Fiorentinossa on yhteensä 2 120 asukasta (2003) ja sen pinta-ala on 6,57 neliökilometriä. Se sijaitsee maan eteläosassa ja rajautuu Chiesanuovan, Borgo Maggioren, Faetanon, Montegiardinon ja San Marinon kuntiin San Marinossa sekä Monte Grimanon ja Sassofeltrion kuntiin Italiassa.
Fiorentino kuului Malatesta-suvun alueisiin ja se liitettiin osaksi San Marinoa vuonna 1463. Sitä on kutsuttu myös nimellä "Terra dei Castelli" (suom. linnojen maa) ja kunnan alueella on kolmen linnan rauniot. Kuntaan kuuluvat Capannen, Crocialen ja Pianaccin curaziat.
Aiheesta muualla

Kuvia tai muita tiedostoja aiheesta Fiorentino Wikimedia Commonsissa
San Marinon kunnat
Acquaviva
Borgo Maggiore
Chiesanuova
Domagnano
Faetano
Fiorentino
Montegiardino
San Marino
Serravalle
Final Fantasy Origins

| Final Fantasy Origins |
| --- | --- |

Kehittäjä:  Square
Julkaisija:   Square  Infogrames  Square Enix
Julkaistu:  JP 31. lokakuuta 2002EU 14. maaliskuuta 2003NA 12. huhtikuuta 2003
Lajityyppi:  roolipeli
Pelimuoto:  yksinpeli
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Final Fantasy Origins on Squaren kehittämä ja vuonna 2003 julkaistu roolipeli, joka on päivitetty uudelleenjulkaisu alun perin Nintendo Family Computerille ilmestyneistä Final Fantasysta ja Final Fantasy II:sta. Pelin japanilainen vastine on vuonna 2002 ilmestynyt Final Fantasy I & II Premium Package, joka sisälsi pelilevyjen lisäksi kolme keräily-figuuria. Englanninkielisestä käännöksestä vastasi Square, mutta Euroopassa pelin julkaisijana toimi Infogrames.
Final Fantasy Originsin myötä Final Fantasy II tuli ensimmäistä kertaa saataville Pohjois-Amerikassa, missä pelit ilmestyivät yhdelle levylle tallennettuna versiona, toisin kuin muilla markkinointialueilla. Sen sijaan Euroopassa kumpaakaan kokoelman sisältämistä peleistä ei ollut aiemmin julkaistu.
Vertailtaessa eroavaisuuksia pelien alkuperäisjulkaisuihin on Final Fantasy Origins hyvin samankaltainen kuin WonderSwan Color -uudelleenjulkaisut, jotka julkaistiin vuosina 2000 ja 2001 Japanissa. Koska PlayStation on kuitenkin tehoiltaan Bandain käsikonsolia suurempi, Originsissa voitiin käyttää esimerkiksi korkeampaa resoluutiota ja parempilaatuista musiikkia.
Uudistukset

Final Fantasy Originsiin tehtiin muutoksia niin pelien ulkoasun kuin pelattavuuden osalta. Grafiikka mallinnettiin suurin piirtein niiden Final Fantasy -pelien tasolle, jotka ilmestyivät alun perin Super Famicomille (Final Fantasy IV, V ja VI). Äänenlaatua taas kehitettiin vastaamaan PlayStationille julkaistuja Final Fantasy -pelejä (osat VII, VIII ja IX). Uusittujen musiikkikappaleiden sovituksesta vastasi Final Fantasy I:ssa Nobuo Uematsu, Final Fantasy II:ssa Tsuyoshi Sekito. Originsissa pelihahmoille on mahdollista antaa kuusimerkkisiä nimiä, kun aikaisemmin heidät voitiin nimetä enintään neljällä merkillä.
Myös osa alkuperäisissä peleissä esiintyvistä nimistä muutettiin. Final Fantasy I:ssa tämä koski pääasiassa paikkoja ja hahmoluokkia, joista esimerkkeinä Conerian kuningaskunnan nimeäminen ”Corneliaksi” sekä taistelijan (Fighter) vaihtaminen muotoon ”soturi” (Warrior). Sen sijaan Final Fantasy II:ssa muutamat päähenkilöt nimettiin uudelleen, muun muassa Guy ja Richard, joiden uudet nimet olivat Gus ja Gareth. Huomattavia lisäyksiä ovat pelien alkuun sijoitetut videonäytökset, mahdollisuus valita joko helppo tai Famicom-versioita vastaava normaali vaikeusaste sekä Memo-toiminto, jolla pelitilanne voidaan tallentaa tilapäisesti paikasta riippumatta. Eräänlaisena bonuksena pelaaja voi myös seurata pelin etenemisen myötä laajenevia kokoelmia, joihin lukeutuu informaatiota vihollisista, kuvakaappauksia ja suunnittelija Yoshitaka Amanon kuvituksia.
Viittaus muihin peleihin

Ensimmäisen Final Fantasyn kaupungeissa esiintyy lukuisia hautakiviä. Näistä poikkeavin on Elfheimin haltiakaupungin hauta, johon on kaiverrettu muu kuin yleinen R.I.P.-lyhenne. Japanilaisessa Famicom-versiossa sekä amerikkalaisessa Final Fantasy Originsissa haudassa lukee ”May Link rest in peace”, jolla viitataan The Legend of Zelda -pelisarjan Link-sankariin. Linkin nimi esiintyy myös Game Boy Advancelle kehitetyssä Final Fantasy I & II: Dawn Of Soulsissa, tosin hieman erilaisessa ”Here lies Link” -tekstissä. Sen sijaan amerikkalaisen NES-version ja Final Fantasy Originsin PAL-julkaisun haudassa on viittaus Dragon Questin Erdrickiin, joka ensimmäisessä on muotoa ”Here lies Erdrick”, toisessa ”May Erdrick rest in peace”.
Aiheesta muualla

Virallinen Final Fantasy Origins -sivusto (Pohjois-Amerikka) (englanniksi)
Final Fantasy Origins MobyGamesissa (englanniksi)
Final Fantasy Origins Internet Movie Databasessa (englanniksi)
Final Fantasy -pelisarja
| --- | --- |
Pääsarja:   Final Fantasy  II  III  IV  V  VI  VII  VIII  IX  X  XI  XII  XIII  XIV  XIV: A Realm Reborn  XV  XVI 
Alasarjat:   Final Fantasy Crystal Chronicles  Compilation of Final Fantasy VII  Ivalice Alliance  Fabula Nova Crystallis Final Fantasy XIII 
Jatko-osat:   Final Fantasy X-2  Final Fantasy XII: Revenant Wings  Final Fantasy IV the After: Tsuki no Kikan  Final Fantasy XIII-2  Lightning Returns: Final Fantasy XIII 
Sivutarinat ja spin-off-pelit:   Mystic Quest  Final Fantasy Mystic Quest  Final Fantasy Tactics  Final Fantasy Tactics Advance  Dissidia: Final Fantasy  Dissidia 012 Final Fantasy  Dissidia Final Fantasy NT 
Uudelleenjulkaisut:   Final Fantasy I–II  Final Fantasy Origins  Final Fantasy I & II: Dawn of Souls  Final Fantasy Collection  Final Fantasy Anthology  Final Fantasy Chronicles 
Anime ja elokuvat:   Final Fantasy: Legend of the Crystals  Final Fantasy: The Spirits Within  Final Fantasy: Unlimited  Final Fantasy VII: Advent Children  Last Order: Final Fantasy VII  Kingsglaive 
Erdrickin hauta Final Fantasy Originsin eurooppalaisversiossa.
Fiat 600 (2023)

| Fiat 600 |
| --- | --- |

Valmistustiedot
Valmistusmaa:   Puola
Valmistaja:  Fiat
Konserni:  Stellantis
Valmistusvuodet:  2023–
Korimalli:  5-ovinen crossover
Luokka:  B-segmentti
Teknisesti samankaltaisia:  Aeolus Yixuan Citroën C4 III DS 3 Crossback Jeep Avenger Opel Corsa F Opel Mokka B Peugeot 208 II Peugeot 2008 II
Pohjalevy:  PSA EMP1
Käyttövoima:  bensiini sähkö
Fiat 600 on Fiatin vuodesta 2023 lähtien valmistama pieni crossover-tyyppinen automalli. Auto perustuu PSA-konsernin kehittämälle EMP1-perusrakenteelle.
Aiheesta muualla

Kuvia tai muita tiedostoja aiheesta Fiat 600 (2023) Wikimedia Commonsissa
600 Fiatin kotisivuilla
Fiatin automallit
Fiat 500e (2020)

| Fiat 500e |
| --- | --- |

Valmistustiedot
Valmistusmaa:   Italia
Valmistaja:  Fiat
Konserni:  Fiat Chrysler Automobiles
Valmistusvuodet:  2020–
Korimalli:  3-ovinen hatchback 3+1-ovinen hatchback
Luokka:  A-segmentti
Edeltäjä:  Fiat 500 (2007)
Akku:  23,7 kWh 42 kWh
Sähköinen toimintamatka:  185–320 km
Käyttövoima:  sähkö
Vetotapa:  etuveto
Vaihteisto:  kiinteä välityssuhde
Fiat 500e on Fiatin vuodesta 2020 lähtien valmistama A-segmentin sähköautomalli, joka korvasi vuonna 2007 esitellyn Fiat 500 -mallin. Polttomoottorikäyttöinen edeltäjä jää vielä mallistoon uuden rinnalle.
Vuoden 2021 Euro NCAP -kolaritestistä 500e sai tulokseksi neljä tähteä viidestä.
Edeltäjään verrattuna auto kasvoi 60 millimetriä kokonaispituudeltaan, 20 millimetriä akseliväliltään ja 60 millimetriä leveydeltään. Auto on saatavana yhteensä kolmena eri korimallina. Kolmeovinen hatchback on kovakattoisen lisäksi valittavana myös kangaskattoisena versiona. Lisäksi on 3+1-ovinen versio, jossa on takana matkustajan puolella pieni kaappariovi.
Voimalinjoja on saatavana kahta erilaista. Perusmallissa on 23,7 kilowattitunnin akku ja 95 hevosvoiman tehoinen sähkömoottori. Suurin toimintamatka on 185 kilometriä. Kalliimmissa varustetasoissa on 42 kilowattitunnin akusta ja 118 hevosvoiman tehoisesta sähkömoottorista muodostuva voimalinja, jonka suurin toimintamatka on 320 kilometriä.
Aiheesta muualla

Kuvia tai muita tiedostoja aiheesta Fiat 500e (2020) Wikimedia Commonsissa
500e Fiatin kotisivuilla
Fiatin automallit
Filippos II Filoromaios

Filippos II Filoromaios (m.kreik. Φίλιππος Β’ Φιλορωμαῖος, "roomalaisten ystävä") oli seleukidien hallitsijasuvun viimeinen kuningas vuosina 65 eaa. - 64 eaa. Hänen isänsä oli Filippos I. Vuonna 83 eaa. Armenian Tigranes II valtasi Seleukidien valtakunnan rippeet. Kolmannen Mithridateen sodan aikana roomalaiset kukistivat Tigraneen ja nimittivät Antiokhos XIII:n Syyrian hallitsijaksi. Vuonna 67 eaa. Filippos II valtasi suurimman osan tämän valtakunnasta. Pompeius teki kuitenkin koko Syyriasta Rooman provinssin vuonna 64 eaa. Filippos II hallitsi tämän jälkeen vain osaa Kilikiasta. Vuonna 56 eaa. hän oli ehdolla Egyptin Kleopatra VII:n sulhaseksi, mutta Rooman Syyrian maaherra Aulius Gabinius esti tämän ja antoi luultavasti teloittaa Filippoksen.
| 0 | 1 | 2 | 3 |
| --- | --- | --- | --- |
|   | Edeltäjä: Antiokhos XIII | Seleukidit   | Seuraaja: Syyriasta tulee Rooman provinssi. |
Evald Jakku

Ludvig Evald Jakku (sukunimi myöh. Kaukonen; 23. lokakuuta tai 24. marraskuuta 1877 Laihia – 1968?) oli suomalainen näytelmäkirjailija joka kirjoitti 1900-luvun alussa muutamia suosittuja seuranäytelmiä. Jakku käytti nimimerkkejä Evald J ja L.E.J.
Jakku toimi aluksi maanviljelijänä Laihialla ja oli mukana kansanvalistusharrastuksissa. Hän muutti vuosisadan vaiheessa Yhdysvaltoihin ja kirjoitteli muun muassa Amerikan Uutisiin ja muihin amerikansuomalaisten lehtiin. Hän oli myös farmarina ja jalometallien etsijänä Montanan vuoristossa. Täyttäessään 60 vuotta vuonna 1937 hän asui Montanan osavaltiossa.. Hänen kuolinvuotensa ei ole tiedossa vaan hänet julistettiin kuolleeksi Helsingissä vuonna 1968.
Näytelmiä

Retusen velkojat : näytelmä 1:ssä näytöksessä, kirjoittanut L. E. J.  U. W: Telén & C:o, Kuopio 1905, 2. painos 1909
Kotirauhan nimessä : 1:si näytöksinen pila, englanninkielestä mukaili L. E. J.   U. W: Telén & C:o, Kuopio 1906, 2. painos 1915
Syiden kirous : kolminäytöksinen murhenäytelmä, kirjoittanut L. E. J.   Boman & Karlsson, Hämeenlinna 1906, 2. painos 1908, 3. korj. painos Karisto 1912, 4. painos 1920, 5. painos 1926, 6. painos 1950
Jussi-lurjus : yksinäytöksinen pila, alkuperäisestä kappaleesta "That Rascal Pat" mukaili Evald J.   Alfred Lagerbom, Hamina 1906
Kilpakosijat : pila kahdessa näytöksessä, kirjoittanut Evald J.  Karisto 1906, 2. painos 1908, 3. painos 1910, 4. painos 1917, 5. painos 1921, 6. painos 1928, 7. painos 1938, 8. painos 1948
Uusi pastori : kaksinäytöksinen pila, kirjoittanut Evald J.  Boman & Karlsson, Hämeenlinna 1906
Langaton telefooni : 2:si näytöksinen pila, kirjoitti Evald J.  Karisto 1907, 2. painos 1909
Murtovaaralaiset : kuvaus 3:ssa näytöksessä, kirjoittanut Evald J.  Karisto 1907, 3. korj. painos 1912, 4. painos 1921, 5. painos 1931
Suuria tuumia : yksinäytöksinen pila, kirjoitti Evald J.  Karisto 1907, 2. painos 1909, 3. painos 1920, 4. painos 1928, 5. painos 1951
Filippos I Filadelfos

Filippos I Filadelfos oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen neljäs poika. Hän laittoi diadeemin päähänsä vuonna 95 eaa. yhdessä vanhemman veljensä Antiokhos XI:n kanssa sen jälkeen kun heidän serkkunsa Antiokhos X oli tappanut heidän isoveljensä Seleukos VI:n. Hän sai vakiinnutettua valtansa Antiokiassa joskus vuoden 92 eaa. jälkeen ja selvisi nuoremman veljensä Demetrios III:n hyökkäyksistä. Hänen valtakautensa päättyi viimeistään 83 eaa., kun Armenian kuningas Tigranes I valloitti Syyrian. Historiassa ei ole enää mainintoja hänestä tämän jälkeen, mutta roomalaisten lyöttämissä kolikoissa on hänen muotokuvansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Seleukos VI Epifanes | Seleukidit   | Seuraaja: Antiokhos XII Dionysos tai Tigranes I |
Filippos I

Filippos I (kreik. Φίλιππος) oli antiikin Makedonian kuningas noin 600-luvun eaa. loppupuolella. Herodotos kertoo että Argaioksen isä oli Argaios I ja että Filipposta seurasi kuninkaana hänen poikansa Aeropos. Junianus Justinus kertoo lisäksi että Filippos kuoli ennen aikojaan ja että Aeropos oli kuninkaaksi tullessaan vasta lapsi.
Entertainment!

| Entertainment! Gang of Four |
| --- | --- | --- |

Studioalbumin tiedot
 Äänitetty : 1979, The Workhouse, Old Kent Road, Lontoo
 Julkaistu: 25. syyskuuta 1979
 Tuottaja(t): Andy Gill, Jon King, Rob Warr
 Tyylilaji: post-punk, kokeellinen rock, dance-punk
 Kesto: 39.53
 Levy-yhtiö: EMI, Warner Bros.
Listasijoitukset
  UK Albums Chart: 45.
Gang of Fourin muut julkaisut
|   | Entertainment! 1979 | Solid Gold 1981 |
Entertainment! on englantilaisen post-punk -yhtye Gang of Fourin vuonna 1979 julkaistu debyyttialbumi. Albumilla on kuultavissa punkvaikutteet, mutta musiikissa on myös funk- ja reggaevaikutteita. Albumi on hyvin bassovoittoinen. Kappaleiden sanoitukset käsittelevät Pohjois-Irlannin poliittisten vankien kohtelua, työväenluokkaista elämää ja kapitalismia.
Kappaleet

Kaikki kappaleet kirjoittaneet Dave Allen, Hugo Burnham, Andy Gill, and Jon King.
Kappaleet > A-puoli

Ether – 3.52
Natural's Not in It – 3.09
Not Great Men – 3.08
Damaged Goods – 3.29
Return the Gift – 3.08
Guns Before Butter – 3.49
Kappaleet > B-puoli

I Found That Essence Rare – 3.09
Glass – 2.32
Contract – 2.42
At Home He's a Tourist – 3.33
5.45 – 3.48
Anthrax – 4.23
Kappaleet > Vuoden 1995 painos

Outside the Trains Don't Run on Time – 3.27
He'd Send in the Army – 3.40
It's Her Factory – 3.08
Infinite Zero Archive/American Recordings CD-painoksen "Yellow EP":
Armalite Rifle – 2.48
Kappaleet > Vuoden 2005 painos

Guns Before Butter (alternate version) – 4.25
Contract (alternate version) – 2.48
Blood Free (live at The Electric Ballroom, London) – 3.17
Sweet Jane (live at the American Indian Center) – 3.20 (säv. Lou Reed)
Kokoonpano

Hugo Burnham – rummut, laulu
Dave Allen – basso, laulu
Andy Gill – kitara, laulu
Jon King – laulu, melodica
Arvostelut

Allmusic:
Pitchfork Media: 9.5/10
Robert Christgau: A
Aiheesta muualla

Entertainment! discogs.com -sivustolla
Filippos Opuslainen

Filippos Opuslainen (300-luku eaa.) oli antiikin kreikkalainen Platonin Akatemiaan kuulunut filosofi, matemaatikko ja tähtitieteilijä. Hän oli kotoisin Opuksesta (Medma), Lokrista, Keski-Kreikasta.
Filippos oli Platonin oppilas ja Eudoksoksen aikalainen. Hän kirjoitti mm. aritmetiikasta ja geometriasta, platonilaisesta tähtitieteestä ja fysiikasta (mm. teos Epinomis), auringon ja kuun koosta ja etäisyyksistä, kuunpimennyksistä, ajasta, optiikasta, sateenkaarista sekä meteorologiasta, kuten tuulista ja salamoista.
Filippoksen teoksista on säilynyt ainoastaan katkelmia muiden tekemissä lainauksissa. Häntä ovat lainanneet mm. Eudemos, Stobaios, Vitruvius, Diogenes Laertios, Suidas ja Stefanos Bysanttilainen.
Fredrik Ståhle

Fredrik Ståhle (6. lokakuuta 1754 Rauma – 19. huhtikuuta 1838 Rauma) oli suomalainen kauppias, laivuri ja valtiopäivämies.
Fredrik Ståhlen vanhemmat olivat raatimies Henrik Ståhle ja Maria Haka ja puoliso vuodesta 1778 Anna Katarina Lindqvist. Ståhle oli porvari ja laivuri, joka omisti raumalaisen Adolf Fredrik -nimisen aluksen.  Hän oli Rauman kaupungin edustaja porvarissäädyssä Porvoon valtiopäivillä 1809. Hän oli myös jäsen keisari Aleksanteri I:lle porvarissäädyn tervehdyksen ja onnittelut esittäneessä lähetystössä, keisarin saapuessa Porvooseen 18. kesäkuuta 1809.
Evakuointituoli

Evac+Chair evakuointituoli
Evac+Chair evakuointituoli portaikko
Evakuointituoli (engl. evacuation chair, escape chair tai emergency wheelchair) mahdollistaa liikuntarajoitteisten henkilöiden turvallisen rakennuksesta poistumisen hätätilanteissa.
Esimerkiksi tulipalotilanteessa rakennuksen hissit eivät yleensä ole käytettävissä. Evakuointituolin avulla liikuntarajoitteisten henkilöiden siirtäminen onnistuu turvallisesti ja nopeasti myös portaikoissa, jolloin poistuminen tapahtuu kiinteistön normaaleja hätäpoistumisreittejä käyttäen.
Kun evakuointituolit eivät ole käytössä, ne säilytetään yleensä seinällä poistumisreittien tuntumassa, valmiina tarvittaessa käyttöön otettavaksi. Evakuointituolit on suunniteltu mahdollisimman helppokäyttöisiksi, mutta tuolin käytön harjoittelu etukäteen on suositeltavaa. Kehittyneillä tuolimalleilla portaita laskeuduttaessa tuolin operointiin riittää useimmissa tilanteissa yksi henkilö. Operointi ei perustu lihasvoiman käyttöön, vaan painovoiman hyödyntämiseen ja tuolin jarrumekanismiin.
Useissa hoitolaitoksissa ja muissa sellaisissa rakennuksissa, joissa jatkuvasti oleskelee liikuntarajoitteisia henkilöitä, evakuointiratkaisut tukeutuvat horisontaaliseen evakuointiin. Henkilöt siirretään toiseen palo-osastoon samassa kerroksessa, ja heidän siirtämisensä ulos rakennuksesta tapahtuu myöhemmin pelastuslaitoksen toimesta. Muissa rakennuksissa poistuminen tapahtuu kuitenkin pääsääntöisesti suoraan ulos rakennuksesta, ulkona sijaitsevalle kokoontumispaikalle, jo ennen pelastuslaitoksen saapumista. Tällöin on tärkeää, että myös liikuntarajoitteisten poistuminen on huomioitu esimerkiksi juuri evakuointituolien avulla.
Aiheesta muualla

An Experimental Evaluation of Movement Devices used to assist People with Reduced Mobility in High-Rise Building Evacuations
Evacuation from High-rise Buildings by Using an Evacuation Chair
Fredrik Stjernvall (kuvernööri)

Fredrik Stjernvall, Carl Peter Mazérin postuumi piirros.
Gustaf Fredrik Stjernvall (27. kesäkuuta 1767 Padasjoki – 30. tammikuuta 1815 Hämeenlinna) oli suomalainen sotilas ja Uudenmaan ja Hämeen läänin kuvernööri. Hän oli vuonna 1808 Kustaanmiekan komentaja Viaporissa. Maaherran nimityksen hän sai 1810.
Stjernvall toimi vuosina 1811–1812 Helsingin jälleenrakennuskomitean puheenjohtajana. Hänen aloitteestaan, jota Kustaa Mauri Armfelt asettui kannattamaan, keisari Aleksanteri I määräsi vuonna 1812 Suomen uudeksi pääkaupungiksi Helsingin.
Stjernvallin mukaan on nimetty Helsingin Merisatamassa sijaitseva Fredrik Stjernvallin puisto. Myös Fredrikinkatu on todennäköisesti saanut nimensä hänen mukaansa.
Fredrik Stjernvallin veli oli Carl Johan Stjernvall. Hänen puolisonsa oli Fredrika Charlotta von Yhlen. Valtioneuvos Carl Edvard Stjernvall (1797–1873) oli heidän poikansa.
Francis Mankiewicz

| Francis Mankiewicz> Henkilötiedot |
| --- | --- |
Syntynyt: 15. maaliskuuta 1944 
Aiheesta muualla
IMDb
Elonet
Francis Mankiewicz (15. maaliskuuta 1944 Shanghai, Kiina – 14. elokuuta 1993 Montreal, Quebec) oli kanadalainen elokuvaohjaaja, käsikirjoittaja ja tuottaja, joka työskenteli sekä ranskan- että englanninkielisissä tuotannoissa.
Hänen ohjaustöistään Tervemenoa (1980) oli ehdolla Berliinin elokuvajuhlien Kultaisen karjun saajaksi. Elämä koskettimilla (1988) kilpaili Cannesin Un certain regard -sarjassa ja sai ekumeenisen juryn erikoismaininnan.[lähde? ]
Mankiewicz syntyi Kiinan Shanghaissa puolalaisille vanhemmille, jotka muuttivat pian pojan synnyttyä Kanadaan. Hän opiskeli geologiaa McGill-yliopistossa ja Montrealin yliopistossa sekä elokuvantekoa Lontoossa 1966–1968. Hänen pitkän elokuvan esikoisohjauksensa oli Metsästyskausi (1972), jonka hän myös käsikirjoitti.
Filmografiaa > Ohjaajana

1972: Metsästyskausi (Le Temps d’une chasse)
1980: Tervemenoa (Les bons débarras)
1987: Yhdeksän armotonta päivää (And Then You Die)
1988: Elämä koskettimilla (Les Portes tournantes)
1989: Kohtalokkaat jäähyväiset (Love and Hate)
1991: Vaiettu rikos (Conspiracy of Silence)
Käännös suomeksi